JohanHeinsen/ENO huggingface dataset:
Aarhuus Stifts-Tidende, 1847-12-04
For nogle Uger siden døde en Bonde i den preussiske Landsby Schönstedt. Hans Liig blev, som Skik er, lagt i en Art Hængekøie i et Kammer, indtil Begravelsen. Da Enken var den Eneste i Huset og ei vovede at sove under eet Tag med den Afdøde, gik hun om Aftenen hen til dennes Broder i samme By. Om Morgenen vendte hun tilbage, og finder til sin Forskrækkelse Døren aaben og Schatollet opbrudt og udplyndret. Bestyrtet betraadte hun Kammeret, og var nær segnet, da hun her opdager, at baade Liget og Køien ogsaa ere borte. Men en i Gulvet værende Lem til en Kjælder er aaben; hun tænder Lys og drister sig til at gaae derned. Hvad finder hun her, To Liig: Svogerens og Mandens, tilligemed to Sider Flæsk. Svogeren var sandsynligt om Natten brudt ind, havde tømt Pengeskuffen og vilde dernæst have forsynet sig med Flæsket, som laa paa en Hylde over Liget. For at faae det ned, var han stegen op til den Døde; men Køien var nu gaaet itu, - baade den Døde og Levende tilligemed Flæsket vare styrtede ned paa Lemmen, som var skrøbelig; Alt var dumpet ned igjen i Kjælderen, hvor den tyvagtige Slægtning af Angst og Stød havde opgivet Aanden. Den Døde havde saaledes paa en frygtelig Maade endnu haandhævet sin Huusret og beskyttet sin efterladte Kones retmæssige Eiendom.
Aarhuus Stifts-Tidende, 1847-12-04
En Pariser=Kjøbmand, Levi, havde for nogen Tid siden ladet lægge Beslag paa Lola Montes's i Paris deponerede Meubler for en Fordring af 3000 Fres. Da Sagen kom for Retten, blev han imidlertid afviist og dømt til at betale Procesomkostningerne. Disse, som androge 19 Fres, vare forskudsviis blevne udlagte af Mams. Lola. For nu at faae disse 19 Fres, refunderede af Hr. Levi, der saaledes pludseligt saae sig forvandlet fra Creditor til Debitor, lod hun, ved sin Sagfører, lægge retslig Beslag paa hans Effecter. Retten, hvori Præsident Herbelet førte Præsidiet, stadfæstede, imidlertid ikke Beslaglæggelsen, idet den antog, at de 19 Fres., Hr. Lovi skylder Mams. Lola, vare tilstrækkeligt compenserede ved de 30000 Fres., Mams. Lola, endnu skylder Hr. Levi.
Aarhuus Stifts-Tidende, 1847-12-04
Man erfarer nu følgende nærmere Omstændigheder ved den berømte Dieffenbach's Død. Han var just i Kliniken, i Begreb med, at operere en Lidende, da han pludseligt, med den chirurgiske Kniv i Haanden, faldt livløs sammen. Man kan tænke sig, hvilken Rædsel, der greb de Tilstedeværende. Dieffenbach, sin Tids berømteste Operateur, blev kun 52 Aar gl.
Aarhuus Stifts-Tidende, 1847-12-04
Paa Elben har i disse Dage tildraget sig en skrækkelig Ulykke. Femogtredive Jernbanearbeidere, som, efter endt Dagværk, i en Baad vilde sætte over Floden, druknede paa denne Fart Allesammen, idet Baaden kantrede og sank.
Aarhuus Stifts-Tidende, 1847-12-04
J Stockholm har Politiet, hos en Urtekræmmer Lundberg, fundet en heel Deel stiaalet Gods, og det i en Mængde af ikke mindre end 5 Vognlæs. Urtekræmmeren paastaaer, at være aldeles uvidende herom, det var en Handel, sagde han, som hans Svend havde drevet for egen Regning og Risico.
Aarhuus Stifts-Tidende, 1847-12-04
Norges Høiesteret har dømt Jngenieurcapt. Carl Buonaparte Roosen, som skyldig i Myndigheds (Chr. St.) Misbrug, til 14 Dages Arrest.
Aarhuus Stifts-Tidende, 1847-12-04
Vi meddeelte forleden efter "Flyveposten en Beretning om en dansk Officier (Capt. Læssøe af Generalstaben), der paa sin Reise i Jtalien blev anholdt og udplyndret af Røvere. Denne Historie var (ifølge Hjørring Avis) nylig nær bleven Aarsag til n alvorlig Strid i Kjøbenhavn. J et Selskab sagde nemlig en Herre: "De har vel hørt, at Læssøe er bleven anholdt." – "Det er den største Usandhed, Nogen kan fremkomme med!" udbrød den Anden. Hvorledes, min Herre! troer De, at jeg farer med Usandhed?" – "Læsøe hverken er eller kan blive Anholt, svarede den Anden ganske roligt. – "Det er noget stærkt!" udbrød Hiin opfarende. – "Det er noget svagt, svarede den Anden: "med Deres geographiske Kjendskab, naar de for Alvor troer, at Læsøe kan blive Anholt!" Man fattede nu Kjældermanden og lo, og Fortælleren var nødt til at lee med.
Aarhuus Stifts-Tidende, 1847-12-04
Ved Tallotteriets 1424 Trækning i Wandsbeck udkom: Nr. 84. 15. 77. 34. 9.
Aarhuus Stifts-Tidende, 1847-12-04
Bekjendtgjørelser. Aarhuus borgerlige Skydeselskab. afholder Mandagen den 6te December førstk., Aften Kl. 6, den i Loven bestemte Efteraars-Generalforsamling Selskabet Harmoniens Spisesal i Aarhuus, der hertil velvilligen er overladt, hvortil Selskabets Medlemmer ville behage at give Møde. Aarhuus, den 22de Novbr. 1847. Directionen.
Aarhuus Stifts-Tidende, 1847-12-04
Randers Amtsraad har bestemt, at der, ifølge Forordn. af 9de Juni d. A., skal ansættes 2de faste Retsvidner og 2de Suppleanter for hver af følgende Jurisdictioner her i Amtet, nemlig: 1) for Sønder og Mols Herreder samt Ebeltoft Kjøbstad, der have fælles Thingdag, hvor Vidnerne ere pligtige at møde saavel for Land, som Kjøbstadjurisdictionen, baade paa de ordinaire og extraordinaire Retsdage, mod en Løn af 60 Rbd. aarlig for hvert fast Vidne. 2) for Nørre-Herred og Greenaa Kjøbstad, der have fælles Thingdag, som Nr. 1, ligeledes 60 Rbd. 3) for Rougs, Sønderhald og Østerliisberg Herreder, 75 Rbd. aarlig for hvert Vidne, dog med Forpligtelse for samme Betaling at møde ved Extraretterne, inclusive de, som Estrup Birk maatte finde Anledning til at afholde i Randers By. 4) for Estrup Birks ordinaire og extraordinaire Retter, 30 Rbd. 5) for Nørhald, Støvring og Galthen Herreder, ligesaa 75 Rbd. 6) for Gjerlev og Onsild Herreder, ligesaa 50 Rbd. Disse Thingsvidner, hvis Løn udbetales halvaarlig, udnævnes første Gang for et Aar og tiltræde fra Nytaar 1848, samt møde saa ofte de af Dommeren tilsiges.
Aarhuus Stifts-Tidende, 1847-12-04
J de faste Vidners mulige Forfald (hvorom de betimelig have at underrette Dommeren) ere Suppleanterne pligtige, efter Tilsigelse, at møde, mod en Betaling til hver af 3 Mk. for hvert Møde, forsaavidt Forretningen ikke medtager over 4 Timer, ellers 1 Rbd., og bliver Betalingen at afdrage i det faste Vidnes Løn. Ansættelse i saadan Bestilling, resp. som fast Rets vidne eller som Suppleant, kan for Estrup Birk søges af Beboere i Birket, og for de andre ovennævnte Jurisdictioner af qvalificerede Beboere i de Kjøbstæder, hvor Retterne holdes. De, der maatte attraae saadan Ansættelse, opfordres herved til at indsende behorige Ansøgninger, hvilke afgives til den vedkommende Retsbetjent inden den 18de December førstkommende, for af ham at indsendes hertil, hvorefter Udnævnelsen vil skee af Amtsraadet den 29de næstefter. Randers Amthuus, den 30te Novbr. 1847. W. Lorentz.
Aarhuus Stifts-Tidende, 1847-12-04
Efter Udlægshaverens Reqvisition bliver, Onsdagen den 22de December næstkommende, Kl. 11 Formiddag, holdt Auction i og over det Anders Jensen Overgaard tilhørende Sted paa Sorring Mark, med tilliggende Jorder af Hartkorn 4 Skpr. 1 Fdkr. 2 Alb., og sammes Anpart Tiender, ved hvilken Auction absolut Bortsalg sandsynligen vil finde Sted. Efter endt Auction over den faste Eiendom bortsælges den udlagte Besætning med øvrige Ind- og Udbo. Skanderborg, den 27de November 1847. Blichfeldt.
Aarhuus Stifts-Tidende, 1847-12-04
Til nogle Veistrækninger i Byens Mark behøves 100 a 150 Læs Gruus. Hvor, der maatte ville paatage sig Leverance heraf, ville desangaaende snarest muligt henvende sig til Markdirectionen eller Hr. J. A. Welejus. M. H. Wendelboe, store Torv Nr. 921.
Aarhuus Stifts-Tidende, 1847-12-04
Til mine ærede Kunders Opmærksomhed anbefales mit Varelager, som paany er blevet forsynet med mange smukke og velforarbeidede Gjenstande i Sølv & Prætiosa, i hvilke sidste jeg anbefaler et smukt Udvalg saavel med Diamanter indfattede, som og i Gemmer, Mosaik, og emaillerede Sager.
Aarhuus Stifts-Tidende, 1847-12-04
J forskjellige Størrelser og Fiinheder anbefales de saa meget yndede Emaille=Plader, indfattede i Broscher og Medaillons, som i Forbindelse med øvrige, til mit Fag henhørende Gjenstande sælges til Rutidens billigste Priser.
Aarhuus Stifts-Tidende, 1847-12-04
Af nye og gamle ægte Meerskums=Pibehoveder haves et betydeligt Udvalg, som udsælges til billig Priis Nylig er jeg bleven forsynet med et stort Parti Læder, saasom: udmærket blødt og seigt Fidtlæder, Vixlæder, et Parti fransk Saalelæder, m.m., Alt fra Ballins velbekjendte gode Garveri i Kjøbenhavn. Bestillinger modtages og Arbeidet udføres paa det hurtigste og efter nyeste Mode. Et Parti Dame= og Børne=Fodtøi haves færdigt. Aarhuus, den 4de Decb. 1837. Chr. Jensen, Guldsmedgade.
Aarhuus Stifts-Tidende, 1847-12-04
En duelig og med gode Anbefalinger forsynet Teglbrænder, der kan paatage sig at anlægge og bestyre et Teglværk, hvormed er forbundet et temmelig betydeligt Avlsbrug, kan strax eller til anstundende Foraar erholde en fordeelagtig Ansættelse. Man henvender sig til Godsforvalter Lunøe paa Birkelund pr. Grenaae. Nr ETABLISSEMENT.
Aarhuus Stifts-Tidende, 1847-12-04
At den af Hr. C. F. W. Lewerkhuusen, i Gaarden Nr. 340 paa Mindegade, hidtil förte Colonial, Tommer, & Troabenander fra idag, Løverdagen den 4de dennes, fortsættes af Undertegnede, tillader jeg mig herved at avertere for Byens og Omegnens ærede Beboere, ligesom og, at jeg i denne vil bestræbe mig for, ved stedse at holde friske og udsøgte gode Vare og ved Opkjöb af Landmandens Producter til de høieste Priser, at sikkre mig de Æredes Tilfredshed, som ville beære mig med deres Handel. Aarhus, den 4de December 1847. Hans Brøge.
Aarhuus Stifts-Tidende, 1847-12-04
For en duelig Manufacturist, der ved paalidelige Attester fuldkomment kan godtgjøre sin Duelighed i Faget, saavelsom en god moralsk Vandel, – er en særdeles god Plads ledig ved en større Manufacturhandel i en af Jyllands Kjøbstæder. Naar Vedkommende er særdeles duelig og godt anbefalet, vil Lønnen kunne ventes forhøiet til mere end der i Almindelighed gives De, som maatte attraae denne, ville allersnarest muligt, personlig eller i frankerede Breve, tilstille mig deres Anbefalinger. A. Hansen, const. Fæstemand.
Aarhuus Stifts-Tidende, 1847-12-04
Gaardsalg. Min Gaard, der er beliggende paa den smukkeste og for enhver Næringsdrift allerbedste Plads i Byen, og som har Forhuus 6 Fag 2 Etage og 23 Fag 1 Etage. deels Grundmuur, deels Bindingsværk, der navnlig sidste Sommer har modtaget betydelig ind- og udvendig Forbedring; en Staldlængde paa 19 Fag Egebindingsværk og en grundmuret Lade &c. paa 34 Alen, samt et Grund areal med Gaards- og Haugeplads 4500 Al., er, med eller uden Markjord, underhaanden at erholde tilkjøbs. Gaarden har af mig været brugt i 20 Aar til Gjæstgiveri. Blichfeld. Hjørring.
Aarhuus Stifts-Tidende, 1847-12-04
Lønnen for den endnu vacante Hjælpelærer plads ved Friskolen her i Byen er bleven forhöiet til 100 Rbd. aarlig, Alt frit i Huset hos Skolelærer Wolter. De Seminarister, der attraae denne Ansættelse, anmodes om snarest muligt at melde sig hos Pastor Fönss, og Pladsen önskes strax tiltraadt. Aarhus, den 3die December 1847. Skolecommissionen.
Aarhuus Stifts-Tidende, 1847-12-04
Muursteensstrygere.
Aarhuus Stifts-Tidende, 1847-12-04
Duelige Muursteensstryggere, med gode Anbefalinger, kunne faae Tjeneste ved Kys Teglværker. Dersom de ere gifte, da kunne de ogsaa faae Bopæl til Familien. Martin Steinthal. Kvo pr. Ribe.
Aarhuus Stifts-Tidende, 1847-12-04
En duelig og vel anbefalet Farversvend søger Plads til 1ste Januar 1848, helst i Aarhuus. Han A. Hansen, et Fæstem. anvises af J. Hofforn & Comp.
Aarhuus Stifts-Tidende, 1847-12-04
J disse Dage er hjemkommen endeel ganske nye forgyldte Porcelains Kopper, Blomstervaser, couleurte og hvide Glasvare, hvoriblandt Vand-Carafler & Glas, Sukkervaser, Flødekander, Plat de Menager m. mere, til betydelig nedsatte Priser, og anbefales paa det bedste Staal=Armbaand og Staal-Ørelokker, lange Staal kjæder for Damer, smukke pletterede Lysestager, lag Bakker a. ere ligeledes hjemkomne og sælges billigst muHoffor & Co. ligt.
Aarhuus Stifts-Tidende, 1847-12-04
Jern-Støbegods af Frederiksværks bekjendte gode Fabrikata. Heraf anbefales Jern-Gryder, Theekjedler, Stege- og Comfurgryder, Pander, Cassaroller m.m., Hoffory & Co. samt Ballance Bordknive.
Aarhuus Stifts-Tidende, 1847-12-04
Forloren Skilpadde kan faaes Søndag Aften fra M. Schlawitz. Kl. 7.
Aarhuus Stifts-Tidende, 1847-12-04
En fund Amme anvises Plads af Madame Heldt, paa Fiskergade.
Aarhuus Stifts-Tidende, 1847-12-04
J Stedet Nr. 852 paa Tangen flettes Haararbeide. Sammesteds kan en smuk Vindovn faaes til Leie.
Aarhuus Stifts-Tidende, 1847-12-04
Trykt i Aarhuus Stiftsbogtrykkeri. Patent Jagtkrudt, af allerbedste Qualitet til 3 1/2 a 4 pr. Pd., Patent Hagl i alle Nr. samt Percussionshætter af 1ste og 2den Sort, faaes hos J. A. Prior.
Aarhuus Stifts-Tidende, 1847-12-04
Reisekufferter faaes billige hos Hoffory & Co.
Aarhuus Stifts-Tidende, 1847-12-04
Gode Foder-Ærter, kunne erholdes hos 6 Liisberg a Meisner.
Aarhuus Stifts-Tidende, 1847-12-04
Nytaarsgave for 1848. En Samling af nye og ældre Digte og Romanzer.
Aarhuus Stifts-Tidende, 1847-12-04
Dhrr. Boghandlere, der have modtaget Subscription, paa ovennævnte Bog, ville behageligst snarest muligt, og senest inden 16de December, tilbagesende de paategnede Planer til Boghandler Brøchner her i Aarhuus eller til Udgiveren. Adolph Berg.
Aarhuus Stifts-Tidende, 1847-12-04
Bogsamling til Salg. langt under Bogladepriis. Commissionair Albech, boende ved Aaen Nr. 309. i Aarhuus, i Madame Hansens Sted, sælger til vedføiede Priser: Dansk Bibel (stor Octav) 12 Mk.; La seinte Bible, 4 a 6 Mk.; Alle indb. i Læderbind. Analytical Essay on the construction of Machines av. 13 Planis by Lang & Bettancont, 4to, 8 Mk.; Dansk Folkeblad 13 og noget af 4de Aarg. 4to, 6 Mk.; Dansk Penning Magazin Nr. 165, med 185 Afbildn., 6 Mk.; Magazin for Natur= og Menneskekundskab (184041) 52 Numere m. 52 K., 6 Mk.; Kalls Verdenshist., 24 s.; Aphelens chymiske Dictionnaire, 3 D., 6 Mk.: Raffs Naturhistorie f. Børn, med 12 Kobberplader, nyeste Udg, 10 Mk.; Det gl. Testam. Bibelhist. ved Suhr, 2 Mk.; Herslebs Bibelhist., 12 a 20 s.; Thonboes Do. 12 s.; Frolunds Udvikling af Luthers Kathecismus, 72 s.; Wegeners Veiledning ved Religionsunderviisning 2 Mk.; Møllers Exempelsamling i tydsk prosaisk Stiil, 2 Mk.; Hallagers tydske Læsebog, ny, 6 Mk.; Wolffs Do 2 Mk. Hoffmanns 50 Rathsel u. Bilder für Kinder von 8-12 Jahren, 4 Mk.; Cicero de oratore en Henrichsen, 4 Mk. Virgil ed. Billerbeck 2 Mk., Plutarchi vtine parallelae selectae a Sentenis, 2 Mk.; Römisch Catholisches Bibel m. 174 Kups, 6 Mk.; Kogebog af en Huusmoder, 3 Mk. Werfels Brevbog, 4 Mk.; Alle indbundne. JbringsAnviisning til at lære alle Handelsvidenskaber, 4to, 2 a 4 Mk.; Olufsens Landoeconomi, nyeste Udgave, 4 Mk.; Virgil Marv, om Landbrug, 2 Mk.; Thaarups statist. Udsigt over den danske Stat, 4 Mk.; Riises Haandbog i Geographien, 2 D., 3 mk.; andre Geographier 12 a 40 sk. Stk., nogle Moerskabs og Historie Bøger 12 a 48 s. Stk.; Fribert og Sibbern om Provindsialstænderne a 24 s.; nogle trykte Retssager, 8 a 48 s. Stk.; Skoe og Støvlemageren paa Fagets høieste Fuldkommenheds trin, ved Behrend, 4 Mk.; Petersen om Længdens Beregning tilsøes, 3 Mk.; Herholdt og Mansas Samlinger til Medicinathist., 3 H., 3 Mk.; Petersens Kogebog for Fruentimmer, 5 Mk.; Den tænkende Huusholder af Chr. Rosen, 1836, 24 s.; med flere der tildeels findes nævnte i denne Tidende for Onsd. d. 10de, Fred. d. 12te, Mand. den 15de og Løverd d. 27de Novbr.
Aarhuus Stifts-Tidende, 1847-12-04
Abonnenterne i Aarhuus og Omegn indbydes til Subskription paa "Jernbanetidenden, Paategnede Planer bedes indsendte til Andr. Chr. Wissing.
Aarhuus Stifts-Tidende, 1847-12-06
No 198. den 6te December. Mandagen. privilegeret Kongelig Aarhus C. Stifts-Tidende. Redigeres og udgives 4 Gange ugentlig af Overkrigscommis air A. F. Elmquist.
Aarhuus Stifts-Tidende, 1847-12-06
Udlandet. Ogsaa Cantonerne Schwyz og Unterwalden have capituleret. Uri holder sig endnu. Endeel af de fornemste Flygtninger fra Luzern opholde sig her. De vare flygtede dertil over Søen paa Dampskibe, som holdtes parate dertil. De havde taget baade Krigs- og Statskassen med sig. Størstedelen af de fremmede Officierer, som vare i Sønderbundets Tjeneste, toges fangne i Luzern. Ved en Folkeforsamling i denne Stad er det vedtaget, at alle Jesuiter og deres Tilhængere skulle inden 3 Gange 24 Timer forlade Canton Luzern; Ophavsmændene til Sønder bundet og samtlige Medlemmer af det store Raad, som ikke have modsat sig dets Oprettelse, skulle sættes under Tiltale, og for alle personligt Anklagede skal udfærdiges en almindelig Amnesti. Blandt de flygtede Sonderbundter befinder sig ogsaa den bekjendte Fyrste af Schwarzenberg. Til Aarau vare indbragte 120 haardt Saarede, og blandt de Døde Lieut. Stenz, som var falden ved sin Faders Side; ligeledes en Søn af Regjeringsraad Lindemann. Flere af de Saarede have faaet Benene bortskudte. Blandt Flygtningerne fra Luzern besandt sig ogsaa en Mængde Klosterdamer, af hvilke der var Nogle, som ikke i 50 Aar havde været udenfor deres Kloster, og forbausedes, da de fore over Søen med Dampskibene. Forbittrelsen mod Sonderbundternes Hovedmænd, Siegnart Müller og Meyer, skal være uhyre stor, saa at man antager, at der vil blive gjort kort Proces med dem, hvis man faaer dem fat. En heel Deel af de forlængst Bortflygtede eller Bortviste ere indtrufne igjen til Luzern, blandt hvilke Dr. Steiger, Casimir Pyffer &c.
Aarhuus Stifts-Tidende, 1847-12-06
Valpladsen ved Rothenberg skal efter Kampen have afgivet et rædsomt Skue. Baade foroven og forneden, saavel Bjergets Top som dets Kløfter og Dale, vare som besaaede med Døde og Saarede, med Venner og Fjender, Alle Brødre af een Stamme, Sønner af eet Fædreland. Alene i een af Sonderbundterne forsvaret Skandse ved Reusbroen fandtes 200 Døde og Saarede. Af Forbundstropperne var den Henslerske Bataillon (Aargauer) haardest medtaget, hvorom kan anføres som Exempel, at der af Compagniet Dattwyler kun vare 27 Mand ubeskadigede tilbage. Kugle regnen skal have været saa stærk ved Rothenbergs Bestormelse, at ovennævnte Mandskab maatte, for ikke ganske at gaae tilgrunde, fore plat nedliggende paa Jorden. Landsbyen Hasli, i Entlibuch, blev aldeles sammenskudt. General Ziegler er bleven let saaret; ligeledes er Sunderbundternes General, Salis-Sogliofarligt saaret af en Granat i Hovedet.
Aarhuus Stifts-Tidende, 1847-12-06
Jfølge Breve fra Neapel vil man nu have faaet en tilforladelig Oplysning om det mysterløse Bressonske Selvmord. Da Grev Bresson kom til Neapel og anholdt og Audients, fik han det Svar, at Kongen vilde modtage ham i Portici. Bresson fandt sig fornærmet derved og forestillede Udenrigsministeren, at de Franskes Konge kom ind fra Neuilly og St. Cloud til Thuillerierne, for at modtage de fremmede Gesandter, og at han maatte paastaae samme Courtoiste, eller ogsaa kun indfinde sig i Portici som Privatmand. Kongen lod atter svare, at saa vilde Hs. Majestæt modtage ham i sit Sovegemak. Men Bresson kom ikke, og kort efter blev han tilsagt til en solenne Audients i det kgl. Residentslot i Neapel. J denne synes der at være forefaldet ubehagelige Optrin, idet Bresson var begyndt med, i sin Konges Navn, at forlange en Forandring i det neapolitanske Politisystem og den nuværende Politiministers Bortfjernelse. Da Audientsen var endt, lod Kongen strax Politiministeren kalde til sig, og havde en tre Timers Samtale med ham. Anden Dags Morgen fandtes Bresson i sit Værelse med overskaaren Hals. Rygtet nævner nu en vis Persons Hævn som Anledningen dertil.
Aarhuus Stifts-Tidende, 1847-12-06
J England udbreder den almindelige Pengenød sig nu ogsaa stærkt blandt den høieste Adel. Jfølge Edinburgh Chronicle have Hertugen af Roxburgh og Grev Eglinton falleret. Begge ere endnu unge Mænd, Hertugen først i sit 31te Aar. Grev Es. Gjæld er 7000,000 Pd. St. Ogsaa Hr. Campbell i Islay og Viscount Kenmure have falleret.
Aarhuus Stifts-Tidende, 1847-12-06
Paa Jernbanen mellem Rouen og Havre er forleden Dag, paa en Strækning af 30 Metres, skeet et betydeligt Jordskred. Til Lykke opdagedes det saa betid, at der kunde gives de fornødne Signaler. Vardet skeet en Time senere, vilde et Posttrain med 300 Personer være passeret Stedet og uden Redning styrtet ned fra den høie Dæmning.
Aarhuus Stifts-Tidende, 1847-12-06
J Marseille har en Dame nylig faaet en forsmædelig Død. Hun befandt sig i Bad, og har rimeligviis mærket, at hun fik Ondt, hvorfor hun har grebet efter Koldvands-Hanen, for at forfriske sig, men har taget feil og i dens Sted dreiet Hanen med det kogende Vand, thi man fandt hende skrækkelig forskoldet i det overstrømmende Badekar, hvorfra det hede Vand løb udi Corridoren, hvilket først gav Anledning til, at man blev opmærksom derpaa og trængte ind i Badekammeret.
Aarhuus Stifts-Tidende, 1847-12-06
Undersøgelserne angaaende Grevinde Görlitz's Død foretages med den største Hemmelighedsfuldhed. Det skal imidlertid være udenfor al Tvivl, at Grevinden er bleven qvalt, og at man ved et brændende Fluidum (Viingeist) har villet udslette Sporene deraf. Den arresterede Tjener har endnu ikke villet bekjende Noget, men paastaaer med megen Rolighed sin Uskyldighed.
Aarhuus Stifts-Tidende, 1847-12-06
Vor Studenterverden - hedder det fra Universitets staden Giessen – er i stor Bevægelse. Over en heel Deel Studerende er der indledt en piinlig Undersøgelse, der vistnok vil faae et sørgeligt Udfald. Da den hidtilv. Medregent af Hessen-Cassel, nu regjerende Churfyrste efter Faderens Død, fornylig passerede igjennem forbemeldte Stad, blev han, medens der blev givet nyt Forspænd, paa det groveste insulteret af en Hob Studenter, der kom fra deres Bachanalier. De stege f. Ex. op paa Vogntrinet, og tillode sig en Mængde Verbal-Jnjurier, som vi ikke tillade os at nævne.
Aarhuus Stifts-Tidende, 1847-12-06
Efter den berømte Læge Dieffenbachs Død udbredte det Rygte sig i Berlin, at han kun var skindød; Liget havde nemlig forandret sig paafaldende lidt, hvilket havde sin Grund i, at Døden var indtraadt saa pludseligt, uden foregaaende Sygdom, Nydelse af Medicin osv. Jmidlertid erklærede Lægerne, efter en omhyggelig Undersøgelse, at der viste sig Spor af Forraadnelse; men nogle yngre Mænd paastode derimod, at der endnu viste sig Spor af Liv. De vaagede over Liget, der i en aaben Kiste var hensat i Lighuset, og Een af dem var saa sikker i sin Sag, at han sendte Bud til Dieffenbachs Enke og forlangte en Flaske af den ældste Rhinstviin, for at indgive den formeentlig Skindøde denne styrkende Drik. Enken, som naturligviis derved blev sat i den heftigste Bevægelse, sendte strax det Forlangte. Medens nu Lægerne gjentoge deres Forsikkring, at han var fuldkommen død, blev Modpaastanden ivrigt forsvaret af de Studerende, og selv en ældre Læge lod sig henrive af denne Stemning til at foreslaae electriske Forsøg paa Liget. Endelig indtraf i Dr. Holthofs, D. Svigersøns, Huus en gaadefuld Scene, idet en Dame, som D. tidligere havde behandlet, og som ansaae sig selv for en Somnambule, paastod i sin clairvoyante Tilstand, at have faaet sikker Kundskab om, at den for død anseete Mand endnu var ilive. Naturligviis smittede Troen paa det Vidunderlige, som altid, en stor Mængde, saa meget mere, som den her understøttedes af D. Disciples Fanatisme for den engang vakte Tanke, saa at det var meget vanskeligt for den soleklare Sandhed og fornuftige Jndsigt, at bestaae Kampen derimod. Hvilke Pinsler, Des efterladte Hustru og Børn maae have lidt ved denne Svæven mellem Smerte og Haab i den yderste Spænding, lader sig næppe beskrive.
Aarhuus Stifts-Tidende, 1847-12-06
Fædrelandet.
Aarhuus Stifts-Tidende, 1847-12-06
Kjøbenhavn, den 3die December. Siden i Søndags ere alle Sverrigs Kyster afspærrede, for at forhindre Cholera-Sygdommens Jndførelse ved Smitte, saa at Enhver, der herfra vil udrette et Ærinde eller gjøre et Besøg paa den anden Side af Sundet, nu vil have at forsyne sig med Sundhedspas, dersom han ikke vil vises tilbage. Vor øverste Medicinal-Autoritet, det kgl. Sundhedscollegium, synes hverken at føle Kald til at stille sig i Spidsen for almindelige Reformer i Sundhedsvæsenet, eller at være skikket til i paakommende Tilfælde at træffe de fornødne øieblikkelige Foranstaltninger. (Fædrel.)